Kārlis Gērings

Kārlis Teodors Gērings (; , Brīheima — , Eizenaha) bija Vācijas šahists un filozofs.

 Biogrāfija 
Pēc izglītības bijis filozofs un strādājis par profesoru Leipcigas Universitātē. Līdz mūsdienām ir saglabājušās Gēringa lekcijas par psiholoģiju, loģiku un citiem filozofijas jautājumiem.

Bijis pazīstams arī kā spēcīgs sava laika šahists. 1870. gadā Grācā ieņēmis 3. vietu Austrijas šaha federācijas kongresā. 1871. gadā uzvarējis nelielā turnīrā Vīsbādenē. 1872. gadā bijis trešais 3. Ziemeļvācijas šaha kongresā Hamburgā. 1876. gadā Leipcigā dalījis pirmo vietu 2. Vidusvācijas šaha kongresā.

1877. gadā Leipcigā pirmo reizi praksē lietojis asu atklātnes variantu, kas vēlāk nosaukts viņa vārdā par Gēringa gambītu: 1.e4 e5 2.Zf3 Zc6 3.d4 exd4 4.c3.

Dzīves beigās izdarījis pašnāvību.

 Literatūra 
Kārlis Knauts. "Divu variantu un viena gambīta tēvs." — Šaha Māksla :Latvijas Šaha savienības oficiāls orgāns [žurnāls]. Rīga : Seglenieks, Nr.48 (15.05.1939), 125.-126. lpp..

 Atsauces 

 Ārējās saites 

Kategorija:1841. gadā dzimušie
Kategorija:1879. gadā mirušie
Kategorija:Vācijas šahisti
Kategorija:Vācijas filozofi
Kategorija:Vācu filozofi
Kategorija:Pašnāvnieki